Segment stolových hier sa už po niekoľkýkrát nadychuje k veľkej ofenzíve do našich domovov a na rozdiel od minulých rokov má teraz v rukáve niekoľko tromfov, vďaka ktorým si doskové hry do svojich príbytkov sami pozvete. Presvedčiť by vás totiž mali exkluzívne licencie popkultúrnych a počítačových predlôh, ktoré vám umožnia prežiť slávne dobrodružstvo podľa vlastného mustru. Dnes sa zameriame na projekty spojené s osudom digitálnych svetov a pridáme aj niekoľko tipov.